Hevningen var ujevn, med tre markerte sentre: ett ved Jotunheimen, ett ved Ofoten, og ett i Småland i Sverige. Andre steder, som i Trøndelag, var hevningen mindre. Samtidig som landet hevet seg, grov elver seg ned i landskapet, og laget daler. Dalene følger ofte gamle forkastninger, som kan ha blitt dannet allerede i prekambrium. I istidene utvidet isen dalene og skapte fjorder og u-daler.